stanford-oval/wikipedia huggingface dataset:
חברת דיסקברי
היסטוריה > התמקדות בשירותים ישירות לצרכן

במהלך 2018, זאסלב הצהיר כי החברה מתמקדת כעת בשירות "מעריצים נלהבים וקהלים נלהבים", ומתכוננת להגביר את המיקוד שלה בהצעות ישירות לצרכן המכוונות לקהלים כאלו. רכישת SNI, זכויות האולימפיאדה של יורוספורט ורשת המותג שהוזכרה לעיל, Motor Trend, תוארו כדוגמאות לאסטרטגיה זו. גם Food Network אשר הושק ב-2019, עם התמקדות בשיעורי בישול בשידור חי ולפי דרישה.
ביוני 2018, הודיעה על הסכם ל-12 שנים לרכישת זכויות המדיה הבינלאומיות של PGA Tour, המארגנת טורנירים למשחקי גולף מקצועיים, עם תוכניות לפתח שירות סטרימינג בינלאומי שיספק את הזכויות הללו. השירות הוכרז רשמית באוקטובר 2018 בתור GolfTV, כאשר סגן נשיא יורוספורט, אלכס קפלן, מונה לנשיא ומנכ"ל של דיסקברי גולף. מנכ"ל אמזון לשעבר, פיטר פאריסי, שמונה למנכ"ל פעילות הגלובלית ישירות לצרכן של דיסקברי באוגוסט 2018, ראה בשירות הסטרימינג GolfTV, כתואמת לאסטרטגיה האמורה, שכן גולף היה אחד מכמה ענפי ספורט "שבו התשוקות של אנשים והעניין שלהם להשתתף וללמוד יותר הופך לחלק מרכזי בחייהם".
עם הבחירה בהשדרה הרביעית כמטה החדש שלה בניו יורק, דיסקברי מכרה את המטה הקודם שלה שממוקם בעיר סילבר ספרינג, מרילנד, ל-Cerberus Capital Management ו-Foulger-Pratt בספטמבר 2018, ושכרה שטח קטן יותר באזור הסמוך.
בנובמבר 2018, צ'יפ וג'ואנה גיינס, כוכבי תוכנית הריאלטי Fixer Upper של רשת HGTV, הודיעו בתוכנית הלילה של ג'ימי פאלון, שהם נמצאים במגעים מוקדמים להקמת "רשת מדיה המתמקדת בלייף סטייל" יחד עם דיסקברי, על שם החברה האישית שלהם Magnolia. דווח כי דיסקברי שקלה מיתוג מחדש או לרשת הטלוויזיה DIY Network או ל-Great American Country, אשר ישמש כהערוץ החדש. באפריל 2019, דיסקברי אישרה את המיזם המשותף שלה Magnolia, אשר תוכנן להיות מושק בשנת 2020 ולהחליף את DIY Network, עם OTT מצטבר שיושק מאוחר יותר. Magnolia Network הייתה אמורה לעלות במקור ב-4 באוקטובר 2020, אך היא נדחתה לשנת 2021 עקב מגפת הקורונה בארצות הברית. כמו כן, הוכרז כי התוכנית Fixer Upper, התוכנית של צ'יפ וג'ואנה גיינס, תשוב עבור הערוץ החדש.
בינואר 2019, החברה הגדילה את הבעלות שלה על חברת Play Sports Group, מפעילת ערוץ היוטיוב Global Cycling Network, ל-71%. בעבר דיסקברי רכשה נתח של 20% בשנת 2017. הקבוצה מהווה את הבסיס לפיתוח שירות OTT גלובלי לרכיבת אופניים.
ב-1 באפריל 2019, לאחר שהסכם קודם של שש שנים עם גוף השידור חלף, הודיעה על שותפות תוכן גלובלית בת 10 שנים עם אולפני BBC,(אנ') חברת-בת של התאגיד לשידור הציבורי BBC, במסגרתה היא תהפוך לבעלת זכויות ההרשמה הבלעדית של וידאו על פי דרישה בתוכניות מבית חטיבת BBC Natural History Unit,(אנ') מחוץ לסין, אירלנד ובריטניה. בנוסף, דיסקברי ו-BBC הגיעו להסכמה לפירוק המיזם המשותף שלהם UKTV (אשר עבר לבעלותה לאחר רכישת SNI), כאשר דיסקברי תרכוש את המניות של BBC בערוצים Good Food, Home ו-Really, בעוד אולפני BBC רוכשים את מניות דיסקברי בשבעת הערוצים שנותרו ואת פלטפורמת הסטרימינג שלה, UKTV Play. מאוחר יותר, Home מותג מחדש כגרסה מקומית של HGTV, ו-Good Food נסגר לטובת הגרסה המקומית של Food Network.
במרץ 2020, החלה לפרוס מותג חדש ישירות לצרכן הידוע בשם דיסקברי פלוס (+Discovery), תחילה בהודו, שיתמקד בתוכן מכל מותגי הטלוויזיה שלה גם התיעודיים וגם הלייף סטייל, כמו כן גם BBC. בדצמבר 2020, הודיעה כי תשיק את דיסקברי פלוס בארצות הברית ב-4 בינואר 2021, אשר יכלול תוכניות בלעדיות חדשות מכל המותגים של דיסקברי ותצוגה מקדימה של Magnolia Network (שהשקתה הליניארית נדחתה מאז לשנת 2022).
ביאורים

↑  טלוויזיה ליניארית: שידורי טלוויזיה שנצרכים במועדי השידור שקבע הספק שידורים.
↑  באנגלית "bidder", מי שמשתתף ומגיש הצעת מחיר במכירה פומבית, במכרז וכדומה.
וסילה בויירסקו

וסילה בויירסקו (ברומנית: Vasile Boerescu, ‏ 1 בינואר 1830, בוקרשט – 18 בנובמבר 1883, פריז) היה פוליטיקאי, דיפלומט, עיתונאי ומשפטן רומני. כיהן כשר המשפטים, שר הדתות והחינוך וכשר החוץ של רומניה בימי השלטון של אלכסנדרו יואן קוזה וקרול הראשון ונודע בתמיכתו ברעיונות הליברליים ובתרומתו להקמת המדינה הרומנית המודרנית. מאידך, כשר חוץ, בדומה לרוב המנהיגים הפוליטיים בארצו, הגן על המדיניות שמנעה זמן ממושך מהיהודים קבלת זכויות אזרחיות שוות.
שנותיו הראשונות ולימודיו ברומניה ובצרפת

בתקופת מהפיכות 1848 בארצו, נסיכות ולאכיה, כתלמיד במכללת סבא הקדוש (ספנטול סבה) כתב לעיתון "פרונקול רומן (Pruncul român) ("התינוק הרומני").כיוון שני מאמרים שנחשבו חתרניים ("אל אחינו הריאקציונרים" ו"אל אחינו האזרחים") הושם במעצר. אחרי שסיים את לימודיו במכללה בשנת 1850 ותקופת מכינה בבית הספר למשפטים בבוקרשט (1850–1852) נסע ללימודי משפטים באוניברסיטה בפריז. בשנת 1855 סיים שם תואר שני עם עבודה על השוואת המשפט הרומי עם המשפט הצרפתי
Jus romanum:De pecunia constituta.Droit français:Du cautionnement בשני חלקים כתובים בהתאמה בלטינית ובצרפתית.
ובשנת 1857 את הדוקטורט למדעי המשפט. בשנות שהותו בצרפת פעל למען איחוד הנסיכויות הרומניות מולדובה וולאכיה תחת סמכותו של נסיך זר.
פעילותו העיתונאית והפוליטית למען איחוד הנסיכויות הרומניות

בשנת 1857 בשובו למולדת, התמנה לפרופסור לדיני מסחר במכללת ספנטול סבה.
באותה שנה 1857 ייסד בויירסקו את העיתון "נאציונאלול" (Naționalul) (ברומנית: "הלאומי")

שבו קידם את רעיון איחוד המדינות הרומניות. בחוברת שפרסם בצרפתית ברך על החלטת המעצמות בהסכם פריז משנת 1856, שבה ראה מעין הענקת חוקה חדשה למדינות הרומניות במקום "התקנון האורגני" מהשנים 1831-1832.בינואר 1859 נבחר לאספה הבוחרת של ולאכיה.
בישיבה סודית של פורום זה הציע בויירסקו ב 24 בינואר 1859 את בחירתו של שליט מולדובה, הקולונל אלכסנדרו יואן קוזה גם כשליט ולאכיה על מנת לאחד את שתי הנסיכויות תחת הנהגתו. הצעתו התקבלה פה אחד כשגם החברים השמרנים באספה נאלצו להיכנע לרוח ששלטה בדעת הקהל.
תרומתו לקידום החינוך ברומניה

אחרי הגשמת איחוד הנסיכויות התמנה לראש מנהלת (ה"אפוריה" Eforia) בתי הספר (בין ספטמבר 1859-ספטמבר 1860). בתוקף תפקידו תרם הגדלת מספר בתי הספר, הוציא הוראות בנוגע לספרי הלימוד ולניהול השיעורים והערכת התלמידים, איסור העונשים הגופניים במוסדות החינוך, וכו.
בויירסקו יזם לאחר מכן את החוק להנהגת החינוך היסודי חובה וחינם, הידוע ברומניה כחוק מ-24 בנובמבר 1864. ב-16 ביולי 1864 כשהוקמה אוניברסיטת בוקרשט בויירסקו היה אחד ממייסדי הפקולטה למשפטים כחלק של המוסד החדש.
ב 1860 יזם פרויקט של כתיבת היסטוריה לאומית רשמית של רומניה.
במרץ 1871 היה לרקטור של האוניברסיטה ובאוקטובר 1873 דקאן של הפקולטה למשפטים.
שר וחבר פרלמנט בימי שלטונו של קוזה

בהמשך כיהן בתפקידים בכירים בממשלות ולאכיה והחל מ-1862 המדינה המאוחדת. כיהן כשר המשפטים של ולאכיה בין 28 במאי- 5 ביולי 1860 (בממשלה הליברלית של ניקולאיה גולסקו, 13 ביולי 1860 - 11 באפריל 1861 (בממשלה השמרנית של מנולאקה קוסטאקה יפוריאנו, כשכיהן גם כשר החינוך והדתות, ובין 16 בנובמבר 1868 - 21 בינואר 1870 (בממשלה השמרנית של לסקר קטרג'יו).
יזם את ביטול עונש המוות במדינה, ופעל להקמת בית הדין הגבוה לחוקה (Înalta Curte de Casaţie) (בהתאם לסעיפים 38–41 של הסכם פאריז). בויירסקו הנהיג רפורמה שנטלה מהשרים בממשלה את היכולת לפטר שופטים ופרקליטים.

בדצמבר 1863 תמך בהפקעת אחוזות המנזרים שניזומה על ידי מיכאיל קוגלניצ'אנו. בשנת 1865 ערך לפי בקשת השליט קוזה תזכיר על הזכויות המשפטיות של הקונסוליות הזרות. בויירסקו גרס בו את אי תוקפו בשטחי הנסיכויות הרומניות המאוחדות של משטר הקפיטולציות שהתקיים באותה תקופה ביחסים בין האימפריה העות'מאנית ובין מעצמות נוצריות והציע הסדרת המסגרת המשפטית של פעילות הקונסוליות בהתאם לזכות האומה הנהוגה במדינות הנוצריות האירופיות.

בשנים 1864–1866 לא הצטרף ל"קואליציה המפלצתית" נגד קוזה שהביאה בשנת 1866 להדחת השליט ולהחלפתו בנסיך הגרמני קרול לבית הוהנצולרן. אחרי ההפיכה התגייס למאמצים בזירה האירופית לשמירה על אחדות המדינה הרומנית ופעל למינויו של השליט החדש.
בויירסקו מילא גם את תפקיד שר החוץ בשנים 1873–1875 בממשלת לסקר קטרג'יו ובין 11 ביולי 1879 - 10 ביולי 1881 בממשלת יון ברטיאנו.
בין הישגיו הדיפלומטיים ניתן לציין את חתימת החוזה המסחרי בין רומניה ובין אוסטרו-הונגריה בשנת 1875, למרות התנגדות האימפריה העות'מאנית שרומניה הייתה עדיין בת חסותה.
בויירסקו היה לתקופה קצרה גם שר בדתות והחינוך בין 13 ביולי-17 באוקטובר 1860 ובין 9 בינואר-7 באפריל 1874, חבר במועצה העליונה של החינוך ב-1863 וסגן יושב ראש מועצת המדינה (1864).
היה חבר במשלחת הרומנית בוועידה בפריז ב־1866 ותמך ברעיון הבאת שליט זר בראש מדינתו. נבחר באספה החוקתית שדנה בחוקת רומניה בשנת 1866 ואישרה אותה. באותה שנה נבחר לפרלמנט של רומניה ומאוחר יותר לסנאט.
ניסיונות להקים מפלגת מרכז

עוד משנת 1859 ניסה בויירסקו להקים מפלגת מרכז שתעמוד בתווך בין ה"ליברלים" ו"השמרנים", אך מאמציו נכשלו בגלל יריבות עמיתיו גאורגה קוסטאפורו הליברלי ודימיטריה גיקה השמרן.
בשנת 1876 ניסה יחד עם דימיטריה גיקה להקים מפלגת מרכז, אך משלא הצליח נרשם בשנת 1879 כחבר במפלגה הלאומית-ליברלית PNL . בסופו של דבר בשנת 1880 הקים יחד עם ג'ורג'ה ורנסקו פלג נפרד שנקרא "מפלגת הליברלים הכנים".
בנובמבר 1879 חלה החמרה במחלת הכליות ממנה סבל ונסע לאוסטריה לחפש מרפא. לפי הצעת רופא וינאי נסע בשנת 1883 לצרפת על מנת לעבור טיפולים במרחצאות בקאן. נפטר בפריז בנוכחות אשתו שליוותה אותו במסע. היה בן 53 במותו.
עניין הענקת אזרחות ליהודים והרדיפות נגדם

בדיונים סביב החוק שקודם באביב 1864 על ידי השליט אלכסנדרו יואן קוזה לגבי הענקת זכויות הצבעה ליהודים בבחירות המקומיות, בתנאים מסוימים, בויירסקו יחד עם מ. יפוריאנו, ג. קוסטפורו, לסקר קטרג'יו
נמצא במחנה המתון יותר (בהשוואה למחנה של קוגלניצ'אנו) שתמך בהענקת זכות זו לאותם היהודים ששילמו מיסים לרומניה או למדינה אחרת.

כשר חוץ, הצטרך בויירסקו לעסוק, בין השאר, בהסברת מדיניות השלטונות הרומניים של מניעת זכויות אזרחים מהיהודים בארצו. בביקור בלונדון מסר לשר החוץ הבריטי, הבטחות שרומניה תפעל לשיפור היחס ליהודים.
בדיעבד נאלץ בחזרתו למולדת להכחיש שנתן הבטחה כזאת וטען שדבריו הוצאו מההקשר.
כתבים

Mémoire sur la question politique et économique de la Moldo-Valachie " (תזכיר על השאלה הפוליטית והכלכלית של מולדו-ולאכיה") (בצרפתית)
La Roumanie après le traité de Paris du 30 Mars 1856 (רומניה אחרי הסכם פריז ב 30 במרץ 1856) (בצרפתית)
1859 -Explicarea condicei comerciale române (הסברת חוקי המסחר הרומניים) - כלל הרצאותיו לדיני מסחר באוניברסיטה
1865 - Mémoire sur la jurisdiction consulaire dans les Principautés Unies Roumaines (תזכיר על המסגרת המשפטית של הפעילות הקונסולרית בנסיכויות הרומניות המאוחדות -בצרפתית)
1873 (שנת פרסום)- Codicele române sau colecţiune de legile Principatelor Unite (אוסף החוקים של הנסיכויות המאוחדות)
לקריאה נוספת

Stoica, Stan (coord.) - Dicţionar biografic de istorie a României, Editura Meronia, Bucureşti, 2008(סטאן סטויקה - לקסיקון ביוגרפי להיסטוריה של רומניה, הוצאת מרוניה, בוקרשט, 2008)
, Apostol Stan - Vasile Boerescu Editura Ştiinţifică şi Enciclopedică, Bucureşti, 1974
(אפוסטול סטאן - וסילה בויירסקו ,ההוצאה לאור המדעית והאנציקלופדית, בוקרשט, 1974) (ברומנית)
La Question israélite, Discours prononcé par M.B. Boeresco, Ministre des Affaires étrangères dans la séance de la Chambre des Député du 1-er Octobre 1879, Bucarest 1879, 39p.
(השאלה היהודית, נאום של מר וסילה בויירסקו, שר החוץ, במושב של בית הנבחרים ב-1 באוקטובר 1879, בוקרשט 1879 (בצרפתית)
הערות שוליים

↑  בסופו של דבר תמך ב-1859 בבחירת השליט המולדבי אלכנדרו יואן קוזה
↑  בהתחלה בשם "בוצ'ומול" (בערך "השופר")
↑  ע' 5 (Mirela Simona Florea  (2010
↑  ע' 9 שם
↑  ע' 10 שם
↑  p.17 L.Brătescu
↑  Isidore Lev La Situation des Israëlites -ראה הערות שוליים 51 ו60
Corresp. IV, 310,633,644
| --- | --- |
בקרת זהויות :  BnF: cb13013656s (data)  GND: 115485813  ISNI: 0000 0000 6121 6615  LCCN: no2013125640  NTA: 128355565  SUDOC: 090124898  VcBA: 495/107165  VIAF: 72124261   WorldCat (עם VIAF): 72124261
היה היה - החיים

| --- | --- |

הָיֹה הָיָה - החיים
 סוגה:  תוכנית הנפשה חינוכית לילדים
 יוצרים:  אלבר בארייה
 בימוי:  אלבר בארייה 
 מדבבים בעברית:  אברהם מור, נחמן אשכנזי, אבי וענונו, אורי פרידמן, דב רייזר, גיליה שטרן, שפרירה זכאי, רותי הולצמן, איילת לוין, אורי לוי, אוהד שחר
 ארץ מקור:  צרפת צרפת
 שפות:  צרפתית 
 מספר עונות:  1
 מספר פרקים:  26
 תוכנית מקור:  היה היה - החלל
 תוכנית המשך:  היה היה – האמריקות
 הפקה
 חברת הפקה:  Eiken 
 הפצה:  יוטיוב 
 מוזיקה:  מישל לגראן 
 אורך פרק:  30 דקות
 שידור
 רשת שידור:  צרפת France 3
 רשת שידור בישראל:  הטלוויזיה החינוכית ערוץ לוגי יוטיוב
 תקופת שידור מקורית:  13 בספטמבר 1987 – 13 במרץ 1988
 קישורים חיצוניים
 אתר רשמי
 דף התוכנית ב-IMDb
 
דמויות הסדרה
צילום מסך מתוך פרק בסדרה: כלי הדם, שבהם עפים לימפוציטים, תאי הדם האדומים מעבירים פחמן דו-חמצני, מיני חומרי מזון נעים בצינורות הדם
מקרופאגים (בצהוב) בולעים חיידקי סלמונלה (המתוארים כדמות מוקטנת בצבע כחול של הבריון הרע). המאבק בין תאי הדם הלבנים לחיידקים ונגיפים הוא מוטיב חוזר בסדרה.
הָיֹה הָיָה - החיים (בצרפתית: Il Etait Une Fois... La Vie) או בשם ההפצה בישראל, החיים, היא סדרת אנימציה צרפתית לילדים בת 26 פרקים אשר הופקה ב-1987 על ידי חברת ההפקות הצרפתית "פרוסידיס" של אלבר בארייה (בית היוצר של כל סדרות "היה היה"). הסדרה מלמדת על גוף האדם ועל המערכות השונות בו בעזרת אנימציה הומוריסטית וגיבורי הסדרה הם אותם הדמויות כמו בכל העונות של "היה היה". הסדרה "החיים" הייתה העונה השלישית מתוך שש העונות שהופקו לסדרה היה היה. כמה מהדמויות כיכבו בהמשך ב"היה היה: חפצים".
תוכן ועלילה

הסדרה היה היה - החיים לימדה על גוף האדם ועל המערכות השונות בו בעזרת גיבורי הסדרה "היה היה", כאשר "הטובים" היו מנגנוני ההגנה של גוף האדם, ואילו "הרעים" היו נגיפים וחיידקים המאיימים לתקוף את הגוף. תיאור גוף האדם נעשה בעזרת הנפשה של הגורמים השונים בו כמו כדוריות דם אדומות, תאי הדם הלבנים, חיידקים, נגיפים, מערכת העצבים וכדומה. כל פרק בסדרה מתמקד במערכת, באיבר או בפעולה שונה בגוף האדם (כמו המוח, הלב, מחזור הדם, הלידה ועוד).
בגרסה המקורית של הסדרה, שיר הפתיחה בוצע על ידי סנדרה קים, זוכת אירוויזיון 1986. בגרסה העברית מבצעת את שיר הפתיחה סימה עמיאל.
תוכן ועלילה > הדמויות

הדמויות בסדרה התבססו על הקבוצה המוכרת של הדמויות מ"היה היה - האדם", כל דמות מופיעה במספר גרסאות. אחת מהגרסאות היא בני אדם אמיתיים (הרופא הזקן והחכם, האם הבלונדינית המסורה, הנער והנערה, חברו השמנמן, וזוג הבריונים) ואילו שאר הגרסאות הן הנפשה של תאים בגוף:
מנהל המוח - הזקן החכם
מנהל גרעין התא - הזקן החכם (אך הישנוני)
האנזימים - הפועלים של הגוף האנושי. מוצגים כאנשים קטנים בעלי סרבל עבודה כחול וכובע.
תאי הדם האדומים - מיוצגים על ידי משפחה של תאי דם: פרופסור גלובוס הזקן (נוהג להסביר לאורך הסדרה איך הגוף עובד), המו השמנמן, ובת סקרנית ושובבה-גלובין. תאי הדם האדומים הם בעלי כיס מיוחד בעזרתו הם נושאים על גבם בועות חמצן או בועות פחמן דו-חמצני. צבעם משתנה לצבע אדום כהה כאשר הם נושאים את בועות הפחמן הדו-חמצני.
לוחיות הדם - מוצגת כדיסקים אדומים בעלי פנים אנושיות, שתי רגליים וארבע ידיים. בעלות נטייה לשובבות.
תאי הדם הלבנים - משטרת הגוף אשר מורכבת מ:
תאי הדם הלבנים בעלי גרעין רב-צורתי - מיוצגים על ידי שוטרי תנועה לבנים לגמרי, שעליהם מתנוסס כוכב צהוב. הם נושאים אלות ושואבים את האויבים שלהם. הם יכולים להכפיל את עצמם. בעתות שגרה הם מתפקדים כשוטרי תנועה. מפקד הכוח הוא שוטר ג'ינג'י (גרסה לדמותו של השמנמן).
הלימפוציטים מיוצגים על ידי כלי טיס לבנים דמויי בועה אותם מטיסים אנשים זעירים. מפקדי הלימפוציטים הם הנער הטוב (פיירו) והנערה כהת השער (פסי). יש מספר סוגים: לימפוציטים B (משגרי נוגדנים), לימפוציטים T (בסדרה הם בעלי תותח עשן). בחלק מהקטעים בעלילת הסדרה החלליות והטייסים עצמם מכפילים את עצמם בתהליך המיטוזה.
הנוגדנים - נראו כמו חרקים לבנים, שהתעופפו סביב החיידקים או הנגיפים ושיתקו אותם. מפקד גדוד הנוגדנים הוא חרק בעל זרועות בשם מטרו.
מאקרופאגים (תאים בולעניים) - הוצגו בצורת כלי רכב צהובים וגדולים אשר עוצבו באופן המדמה ראש של צפרדע בעל יעה שאיתו הם מסוגלים לתפוס ולבלוע זיהומים ופתוגנים שונים. הם "שירותי הניקיון של הגוף". בזמני שגרה הם מפנים את האשפה של הגוף, בזמני חירום הם מצטרפים לתאי הדם הלבנים ובולעים חיידקים ונגיפים (או שאריות שלהם).
החיידקים (בריון כחול) - הבריון הגדול והרע.
הנגיפים (מעין תולעים צהובות עם ידיים) - הבריון הקטן והרע.
תוכן ועלילה > פרקים

התא
הלידה
הזקיפים השומרים על הגוף
מח העצמות (בפרק זה מתייחסים גם למחלת הלוקמיה)
הדם
לוחיות הדם
הלב
הנשימה
המוח
הנוירונים
העין
האוזן
העור
הפה והשיניים
מערכת העיכול
בית החרושת של הכבד
הכליות
מערכת הלימפה
העצמות והשלד
השרירים והשומן
המלחמה ברעלנים
החיסון
ההורמונים
שרשראות החיים
תיקונים ושינויים
החיים נמשכים
שידור הסדרה

הסדרה שודרה במקור ב-1987 בערוץ הצרפתי FR3. בישראל שודרה בדיבוב לעברית בטלוויזיה החינוכית לראשונה ב-1989, ולאחר מכן בשידורים חוזרים רבים. בשנים האחרונות שודרה הסדרה בערוץ לוגי ב-HOT. ב-2016 החלה הטלוויזיה החינוכית לשדר את פרקי הסדרה בעיבוד דיגיטלי מחודש. בנוסף לצרפת וישראל הסדרה שודרה גם בפולין, בבלגיה, בקנדה, בספרד, באיטליה, ביפן, בנורווגיה, בהולנד, בשוודיה ובשווייץ. ב-15 באוקטובר 2019 עלתה הסדרה לשירות הצפייה הישירה נטפליקס בישראל.
הערות שוליים

↑  היה היה - החיים, באתר נטפליקס (נצפה ב-14 באוקטובר 2019)
| היה היה |
| --- | --- | --- |
| סדרת הטלוויזיה | היה היה - האדם • היה היה - החלל • היה היה - החיים • היה היה – האמריקות • היה היה - ממציאים • היה היה - מגלי ארצות • היה היה - כדור הארץ |  |
| יוצרי הסדרה | אלבר בארייה • מישל לגראן |  |
פרוסידיס
| --- | --- |
בקרת זהויות :  BnF: cb13180499d (data)  VIAF: 193755204   WorldCat (עם VIAF): 193755204
נספרסו

הלוגו של נספרסו בעיצוב המאזכר את זה של חברת-האם, נסטלה
כוס וקפסולות נספרסו
הכנת קפה קר במכונת הקפה של נספרסו
נספרסו (בגרמנית ובצרפתית: Nestlé Nespresso S.A.) היא חברה-בת של התאגיד הרב-לאומי נסטלה השווייצרי. חברת נספרסו עוסקת בתחום הקפה ומשווקת מכונות קפה המכינות אספרסו מקפסולות קפה בטעמים שונים.
היסטוריה

אריק פארב, עובד של נסטלה, רשם ב-1976 פטנט על מערכת נספרסו לשוק העסקי בשווייץ, אך המערכת לא נחלה הצלחה משמעותית. לאחר מאמציו של איש העסקים ז'אן פול גיילרד הפך המוצר להצלחה בשוק החל מ-1988. ב-1990 חתמה החברה על חוזה עם Turmix שהחל למכור את מכונת נספרסו בשווייץ. לאחר מכן נחתמו חוזים עם חברות קרופס, מג'ימיקס, אלסי, פיליפס, סימנס ודלונגי. בקשת הפטנט הראשונה של נספרסו להכנת קפה באמצעות קפסולות המכילות קפה טחון הוגשה בשנת 1996.
משה מרי הוא המנכ"ל לשעבר של "נספרסו ישראל" בין השנים 2009 לשנת 2022, אם כי כיום הוא משמש כיו"ר הסניף הישראלי.
מכונות הקפה

לחברת נספרסו מגוון של מכונות קפה. מכונות אלה מיוצרות על ידי החברה השווייצרית Eugster Frismag. במכונות שפיתחה נספרסו, המים מוחדרים לקפסולת האלומיניום בלחץ גבוה במיוחד (19 בר), בלחיצת כפתור. קיימים דגמים המיועדים להכנת אספרסו בלבד, ודגמים הכוללים מקציף חלב מובנה (כמו דגם לטיסימה +).
קפסולות הקפה

קפסולות נספרסו יקרות יותר מחומר הקפה הטחון שנמכר עבור מכונות הקיטור השונות. העלות לקפסולת נספרסו מקורית עשויה להגיע עד פי שלושה מהעלות של קפה טחון למכונת אספרסו רגילה.
כל קפסולה מכילה 5–6 גרם של קפה טחון, ממנו מופקת כוס אחת של קפה. הקפסולות המקוריות מיוצרות על ידי החברה ההולנדית Coffeeduck ומשווקות על ידי נספרסו באופן בלעדי. הקפסולות מופיעות בשני סטנדרטים, האחד מתאים למכונות נספרסו שיוצרו לפני אוקטובר 2010, והאחר עבור המכונות החדשות יותר. קפסולות הקפה מוצעות במגוון רחב של 23 תערובות קבועות, כאשר לכל תערובת צבע ייחודי בהתאם לטעמה. את הקפסולות ניתן לרכוש בחנויות החברה ברחבי העולם או באמצעות אתר האינטרנט שלה.
בשנת 2012 העלתה חברת נספרסו ישראל את מחירי הקפסולות, דבר שעורר זעם אצל חלק מלקוחותיה. בשנה זו פג תוקף הפטנט על קפסולות הנספרסו, וחברות רבות בישראל, כ"שטראוס עלית" ו"אספרסו קלאב", החלו להציע קפסולות קפה תואמות במחירים זולים יותר.
מבחר הקפסולות נחלק למספר משפחות:
מקור טהור
טווח אספרסו
טווח לונגו
טווח וריאציות - קפה בטעמי וניל, שוקולד מריר וקרמל
מהדורות מוגבלות
מיוחדים
מדי שנה משווקת נספרסו גם מהדורות מוגבלות. אלה מוצגות לשוק פעמיים בשנה, בסתיו ובאביב.
השוק

מנות ארוזות של קפה אספרסו כמו אלה מבית נספרסו הפכו לפופולריות מאוד, ומהוות 20 עד 40 אחוזים מהערך של מכירות קפה טחון בשוק הקפה האירופי העומד על 17 מיליארד דולרים.
בחודש אוגוסט 2010, דווח כי מכירות Nespresso גדלו בממוצע של 30 אחוזים בשנה במהלך עשר השנים האחרונות ויותר מ-20 מיליארדי קפסולות נמכרו מאז שנת 2000. נספרסו דיווחה על מכירות שנתיות של 3 מיליארד פרנק שווייצרי בשנת 2011, גידול של 20% במהלך שנת הכספים.
החברה מציעה גם קו מוצרים משלים תחת אותו מותג, כגון כוסות ותחתיות.
הליכים משפטיים

בדצמבר 2014 הגישה חברת נספרסו יחד עם ענקית המזון נסטלה, תביעה בבית המשפט המחוזי בתל אביב נגד חברת אספרסו קלאב בטענה להפרת זכויות יוצרים, הפרת סימן מסחר, תחרות בלתי הוגנת וגרימת נזק למוניטין של החברה. התביעה הוגשה כנגד אספרסו קלאב בשל כפיל של ג'ורג' קלוני שהופיע בפרסומת טלוויזיונית של החברה. בית המשפט דחה את טענותיה של חברת נספרסו במלואן וקיבל את טענותיה של אספרסו קלאב, כי החברה לא הפרה כל סמל מסחרי של נספרסו. כמו כן בית המשפט חייב אותה בהוצאות משפט בסך 110,070 ש"ח. נספרסו הגישה ערעור לבית המשפט העליון בבקשה לבטל את החלטת בית המשפט המחוזי ובתגובה חברת אספרסו קלאב הגישה ערעור שכנגד ביחס לסכום ההוצאות שקבע בית המשפט המחוזי. בית המשפט העליון דחה את הערעורים.
בקיץ 2019 הוגשה תובענה ייצוגית כנגד נספרסו בטענה שמוצרי הקפסולות של החברה יקרות יותר מבמדינות אחרות, ומאחר שנספרסו היא מונופול בתחום הקפסולות בישראל, החברה עברה על החוק בכך שמכרה את הקפסולות במחיר מופרז.
הערות שוליים

↑  אורנה יפת, אספרסו קלאב ניצחה את נספרסו בתביעה על דמותו של ג'ורג' קלוני, באתר כלכליסט, 5 במרץ 2017
↑  מיכל רז-חיימוביץ', ‏מלחמת הקפה רחוקה מסיום: אספרסו קלאב מגישה ערעור כנגד, באתר גלובס, 24 במאי 2017
↑  אלה לוי-וינריב, ‏המציג אינו ג'ורג קלוני: השיעור שקיבלה נספרסו מביהמ"ש, באתר גלובס, 7 באוגוסט 2019
↑  כאן חדשות - תאגיד השידור הישראלי (2019-07-23), תביעה נגד נספרסו חושפת: מדוע קפסולות הקפה עולות יותר בישראל, נבדק ב-2019-07-24
| --- | --- |
בקרת זהויות :  VIAF: 127155842   WorldCat (עם VIAF): 127155842 
זוג מכונת נספרסו מדגם מג'ימיקס M100
הקפסולות של נספרסו, במגוון טעמים
שבתאי עלואן

הרב שבתאי עלואן (ה'תרל"ד, 1874 - כ"ז בטבת ה'תש"א, 1941) היה רב ודיין בקהילה היהודית שבעיר זאכו בכורדיסטן.
נולד בזאכו בכורדיסטן העיראקית לרוחמה וחכם עלואן. למד תורה אצל אביו ורבנים נוספים, והסומך לרב ולמורה הוראה. בגיל 20 החל ללמד בתלמוד תורה המקומי.
הרב עלואן היה דיין בהרכב של שלושה דיינים בזאכו.
בשבתות ובחגים היה נותן דרשות בבית הכנסת. היה מכניס אורחים ומהם השדרי"ם שהגיעו מארץ ישראל. עלה לארץ ישראל בשנת ה'תרצ"ה (1935). תקופה לא ארוכה לאחר-מכן חלה ונפל למשכב, ונפטר. לרב עלוואן נולדו שני בנים. בנו, הרב מרדכי, בנו, חכם חביב עלואן, הקים לזכרו את בית המדרש והישיבה "באר שבע" בשכונת "זיכרון יוסף" בירושלים.
כתביו ותורתו

דרוש לתפילין מכתביו נדפס בספר שירי שמחות ירושלים, תשל"ד על ידי בניו בתוספת תמונתו.
הערות שוליים

↑  תמונת שער הספר באתר בית המכירות - בית הספר ספרי קודש בפורטל המכירות הפומביות בידספיריט.
מוריס מרינה

| --- | --- |

Morris Marina
 מאפיינים כלליים
 יצרן:  Morris Motors Limited (אנ')
 שנות ייצור:  1971–1980
 יחידות שיוצרו:  1,163,116
 הרכבה:  בריטניה בריטניה  אוסטרליה אוסטרליה  ניו זילנד ניו זילנד  דרום אפריקה דרום אפריקה  מלזיה מלזיה  מלטה מלטה
 מודל קודם:  מוריס מיינור  Morris Oxford (אנ'), סדרה רביעית (יוצרה בין השנים 1961-1971)
 מודל אחריו:  מוריס איטל
 אורך:  4,216 מ"מ (4 דלתות סדאן)  4,140 מ"מ (2 דלתות)  4,254 מ"מ (דגם סטיישן)
 רוחב:  1,626 מ"מ
 גובה:  1,426 מ"מ
 משקל:  868-915 ק"ג
 בסיס גלגלים:  2,438 מ"מ
 מפרט טכני
 מנוע:  מנועי בנזין 4 צילינדרים בטור, 1,275 סמ"ק המפיק 61 כ"ס ב-5,250 סל"ד, יחס דחיסה 8.8:1, מנוע מנוע מתוצרת "Austin Motor Company" (אנ') מסדרת "BMC A-series engine" (אנ')  4 צילינדרים בטור, 1,695 סמ"ק המפיק 79 כ"ס ב-5,100 סל"ד, יחס דחיסה 9.0:1, מנוע מנוע מתוצרת "Austin Motor Company" (אנ') מסדרת "BL O-series engine" (אנ'), יוצר בין השנים 1973-1980  4 צילינדרים בטור, 1,993 סמ"ק בטור, המפיק 90 כ"ס ב-4,750 סל"ד, יחס דחיסה 9.4:1, מנוע מתוצרת "Austin Motor Company" (אנ') מסדרת "BL O-series engine" (אנ')  4 צילינדרים בטור, 1.5 ליטר, מנוע "Austin Motor Company" מתוצרת מסדרת "BMC E-series engine" (אנ') (יוצר באוסטרליה)  4 צילינדרים בטור, 1.75 ליטר (יוצר באוסטרליה)  4 צילינדרים בטור, 1.8 ליטר (יוצר בין השנים 1971-1978)  6 צילינדרים בטור, 2.6 ליטר (2,622 סמ"ק), מנוע "Austin Motor Company" מתוצרת מסדרת "BMC E-series engine" (אנ') (יוצר באוסטרליה ו-דרום אפריקה) מנוע דיזל 4 צילינדרים בטור, 1,489 סמ"ק בטור, המפיק 37 כ"ס מנוע מתוצרת "Austin Motor Company" (אנ') מסדרת "BMC B-series engine" (אנ')
 הילוכים:  תמסורת ידנית - 4 מהירויות  תמסורת אוטומטית - 3 מהירויות
 מהירות מרבית:  146 קמ"ש (מנוע 1.3 ליטר)  157 קמ"ש (מנוע 1.7 ליטר)  162 קמ"ש (מנוע 2.0 ליטר)
 מעצב:  Roy Haynes (אנ')
מוריס מרינה (באנגלית: Morris Marina) היא מכונית משפחתית אשר יוצרה במספר גרסאות, מתוצרת יצרנית הרכב הבריטית Morris Motors Limited (אנ') חברת בת של הקוֹנְגְּלוֹמֵרָט הבריטי British Leyland (אנ') אשר יוצרה בין השנים 1971–1980 בבריטניה, אוסטרליה, ניו זילנד, דרום אפריקה, מלטה ומלזיה.
גרסאות

4 דלתות - סדאן.
2 דלתות - קופה.
2 דלתות - קבריולה, יוצרה בין השנים 1975-1978
5 דלתות - סטיישן.
2 דלתות - טנדר (בסין).
2 דלתות - מסחרית.
"מוריס מרינה"

יוצרו 1,163,116 יחידות.
5 נוסעים.
4 דלתות.
מנוע קדמי.
סוג הנעה: הנעה אחורית.
תמונות

"מוריס מרינה"
"מוריס מרינה", שנת 1974
"מוריס מרינה" דגם "TC" קופה, שנת 1972
"מוריס מרינה" - קופה
"מוריס מרינה" דגם "1.3 SDL", שנת 1972 - קופה
"מוריס מרינה", שנת 1972 - קופה שיוצרה באוסטרליה, מבט לתא הנהג ולוח מחוונים
"מוריס מרינה", שנת 1976
"מוריס מרינה" דגם "500 DL", שנת 1975 - מסחרית
"מוריס מרינה", שנת 1978 - טנדר
"מוריס מרינה", שנת 1981 - טנדר
"מוריס מרינה", שנת 1974 - סטיישן
"מוריס מרינה", שנת 1978 - סטיישן